
Cuvinte cheie: filozofie, istorie, filozofie românească interbelică, Mircea Vulcănescu despre Nae 
lonescu, cenzurarea cripto-comunistă a primei monografii despre Nae lonescu, filozofie nae- 
ionesciană cenzurată în comunism, filozofia logicii, prefaţatorul Constantin Noica, Mircea Eliade, 
Isabela Vasiliu-Scraba, primul si al doilea aşa-zis „nou-Eliade". 


Motto: Epoca dominată de ideologia totalitară a comunismului ca si de prea bine cunoscuta mizerie morală „a 
încurajat şi privilegiat înclinaţiile spre laşitate, lichelism şi carierism, spre versalitate şi abandon al oricăror 
principii de demnitate şi conştiinţă profesională" (Florin Mihăilescu, rev. „Viaţa Românească", Bucureşti, 
1-2 /1998, p.l37). 

Mircea Vulcănescu povesteşte întâmplarea la care a asistat când profesorul Nae lonescu şi-a reînceput 
cursul de logică după forţata întrerupere cauzată de prima sa întemniţare. Atunci, la arestarea din 2 
ianuarie 1934, consilierului regal Nae lonescu i-a fost suprimat şi „Cuvântul" odată cu instituirea 
cenzurii. „Cuvântul" avea să mai apară doar trei luni în 1938 până la a doua arestare a lui Nae 
lonescu din care i s-a tras moartea. In 1934, pentru eliberarea filozofului a pledat si Nicolae lorga. In 
Memoriile istoricului apare informaţia că Titulescu a fost cel care ar fi intervenit pentru repetatele 
arestări ale lui Nae lonescu, două pe 2 ianuarie şi una pe 6 martie 1934. La Camera Deputaţilor, 
despre abuzivele arestări (fără mandat) a vorbit Grigore lunian, semnalând şi informaţia din ziare 
străine că Nicolae Titulescu, solicitat a intra în guvern, pusese condiţia să fie arestat Nae lonescu (vezi 
Biografia lui Nae lonescu, voi. III, Muzeul Brăilei, Editura Istros, 2003 pp. 250-255). 

Având posibilitatea de a consulta, prin amabilitatea Mariucăi Vulcănescu, manuscrisul cărţii tatălui ei 
cu volumul despre Nae lonescu scos de fosta Editură Politică la scurt timp după căderea Cortinei de 
fier, am constatat arbitrariul editării (1) în care, de exemplu, pagina 17 se continua pe pagina 36, 
continuarea paginii 40 se găsea la p.51 iar pagina 45 îşi avea continuarea la pagina 22 a monografiei 
„Nae lonescu. Aşa cum l-am cunoscut" (Ed. Humanitas, 1992). 

Când, prin acelaşi procedeu, aceeaşi editură a tipărit în 2004 „ediţia nord-coreană" (apud. Dan 
Petrescu) a prelegerilor lui Alexandru Dragomir, directorul editurii scria cu nedisimulată mândrie de 
aportul adus de editor („discipol al lui Henri Wald", cum îl considera Noica pe Liiceanu după zece 
ani de când se cunoscuseră în casa stalinistului H. Wald) în recompunerea după bunul lui plac a unor 
conferinţe pe care întâi le-a ciopârţit apoi le-a reasamblat fără acordul autorului încă în viaţă la 
vremea unor asemenea intervenţii lipsite de orice justificare (vezi Isabela Vasiliu-Scraba, Ultimul 
interviu al filozofului Alexandru Dragomir, în rev. „Asachi", Piatra Neamţ, Seria a IlI-a, Nr. 1 (237), 
ianuarie 2008, p.ll, https://isabelavs2.files.wordpress.eom/2020/10/ultimul-interviu.j pg 
f https://isabelavs2.files.wordpress.com/2020/10/ultimul-interviu.j pgl, precum si volumul: Isabela 
Vasiliu-Scraba, Propedeutică la eternitate. Alexandru Dragomir în singurătatea gândului. Slobozia, 2004). 

In Jurnalul său, filozoful şi istoricul de artă Petru Comarnescu (2) notase că una este cenzurarea 
comunistă cu foarfecă (utilizată la textul lui Mircea Eliade din 1967 despre Mircea Vulcănescu cuprins 
în volumul: Mircea Vulcănescu, Ultimul cuvânt, Ed. Humanitas, 1992, unde cenzurată a fost şi 
scrisoarea lui Cioran despre Vulcănescu din 1966, vezi Isabela Vasiliu-Scraba, Cioran despre Mircea 
Vulcănescu într-un text cenzutat în post-comunism, https://isabelavs2.wordpress.com/mircea- 
vulcanescu/isabelavs-cioran-vulcanescu-cenzurat/ ( https://isabelavs2.wordpress.com/mircea- 
vulcanescu/isabelavs-cioran-vulcanescu-cenzurat/ 1) si alta, infinit mai greu de acceptat, este 
intervenţia cenzurii care impune adausuri din burtă într-un text semnat de un altul (3). Pe ambele era 
silit să le suporte ca să poată trăi din scris la limita mizeriei (cu veşnice împrumuturi de la prieteni şi 
zile în care mâncarea marginalizatului scriitor interbelic se reducea la ceai cu pâine), cariera 
universitară fiindu-i fără motiv interzisă. Organizator (sprijinit de Mircea Vulcănescu) al 
simpozioanelor „de mare succes şi atracţie publică" ale Asociaţiei „Criterion" (4), Petru Comarnescu 
îşi luase doctoratul în America despre care apoi a scris cărţi extrem de interesante, volume evacuate 
de cenzura comunistă din circuitul public (5). In toată perioada comunistă, odată cu publicarea, au 
fost ades practicate cele două procedee (tăiere şi prostrească adăugire, ca în cazul interviului luat de 
Adrian Păunescu academicianului Mircea Eliade, postat în formă comunist-cenzurată pe internet si în 
zilele noastre). Abuziva cenzură caracteristică statului totalitar comunist a fost perpetuată de fostele 
edituri comuniste şi după renunţarea la ideologia marxistă impusă cu forţa unui regim poliţienesc 
care a făcut milioane de victime (6). 

La confruntarea ediţiei (să-i spunem „nord-coreană") a monografiei lui Mircea Vulcănescu despre 
Nae lonescu (Ed. Humanitas, 1992) cu cele 180 de pagini dactilografiate ale manuscrisului 
vulcănescian (din 1941-1945) am avut şi surpriza să constat (la p. 68 a ediţiei scoasă de Humanitas) 

existenţa unor adăugiri după binecunoscutul procedeu comunist de intervenţie impusă de pe poziţii 
de forţă în textul altuia odată cu publicarea. Cei care au îngrijit tipărirea (pentru că nu a fost numai 
ţărănistul Alexandru Badea, cum am arătat la prima notă) au trecut din burtă la subcapitolul 
„Despre îngeri si despre Siguranţă" următorul „calambur" (simpluţ de tot) inspirat cenzorilor de 
înţelesul „Siguranţei" ca ceva sigur: 

„Siguranţei.. .(„Ca şi cum ar fi ceva sigur pe lumea aceasta", ar avea aerul să zică !) Si toate sunt aici 
pe o muchie de cuţit..." (7). Mai trebuie precizat că editorii au smuls întregul subcapitol „Despre 
îngeri si despre Siguranţă" de la locul lui care, conform manuscrisului, ar fi fost la sfârşitul paginii 
149 şi nu la pagina 67 cum apare în volumul de la Humanitas. Pentru că subcapitolul despre îngeri 
nu este decât o continuare firească în linie ideatică a subcapitolului „Acţiune şi contemplaţie", 
acţiunea fiind eventuala acceptare a postului de Sef al Siguranţei propus unui filozof de esenţă 
contemplativă. 

O trimitere la un adaus din burtă de la pp. 142-143 după consemnarea (verificată ca existentă în 
manuscris !) că „discuţia despre politică n-a prins", se găseşte într-un „Mister medieval..." (p.lO), 
despre „apaşul metafizic" Nae lonescu. Autorul „Misterului...", născut în 1970, porneşte de la George 
Călinescu despre care Petre Ţuţea spusese că „faţă de Nae lonescu nici n-a existat" întrucât „n-avea 
vocaţie filozofică nici cât un măturător" (8). Pasionat de scrisorile „turnătorului" Culianu trimise 
marelui savant Mircea Eliade (vezi Isabela Vasiliu-Scraba, Mircea Eliade şi unul dintre turnătorii săi 
anonimizaţi, https://isabelavs2.wordpress.com/mircea-eliade/secuculieliade/ f https://arhiva- 
romanilor.blo gs pot.ro/2017/02/isabela-vasiliu-scraba-eliade-si-unul.htmh ), autorul „Misterului 
medieval în trei acte" ar fi (în opinia lui Andrei Pleşu) un al doilea „nou Eliade" pentru că „i-a refăcut 
itineranţa geografică", adică a ajuns în India. Se ştie că primul care a primit titlul de „nou Eliade" a 
fost Culianu. Din nefericire, asasinarea la 40 de ani (ca trădător al Securităţii, cf. Andrei Oişteanu, 
Asasinarea lui Culianu, în rev. „Oglinda literară". Focşani, august 2011, anul X, nr. 116/ 2011, p.7065), 
l-a împiedicat pe primul nou-Eliade să refacă „traseele interioare şi parcursul ştiinţific" al celui 
desemnat ca „cel mai mare istoric al religiilor din secolul XX". Uluitoarea performanţă i-ar fi reuşit 
însă lui Liviu Bordea, al doilea „nou Eliade", după exagerările lui Andrei Pleşu, atins si el de 
„sindromul „Paul Robeson" (9) împreună cu noii săi Eliazi. 

La un an după trecerea în lumea de dincolo a iniţiatorului Scolii trăiriste, Mircea Vulcănescu (prin 
articolul „Amintiri universitare. Ulysse printre sirene", apărut în revista „Pan") făcuse cunoscută 
întâmplarea din 1934 când Profesorul şi-a reluat în „Amfiteatrul Maiorescu" prelegerile de ca şi cum 
n-ar fi existat săptămânile de temniţă. „In clipa aceea - scrie discipolul Vulcănescu -eu am înţeles ce 
va să zică un om tare. Si ce deosebire de soi era între acest om si marea massă a celorlalţi ocupanţi ai 
arenei vieţii noastre publice" (Crestomaţie, 1998, p. 409). 

Odată cu publicarea cărţii lui Mircea Vulcănescu despre Nae lonescu (la distamţă de jumătate de 
secol de la scrierea ei) nu mai regăsim subtitlul „Ulysse printre sirene" la primul capitol („Amintiri 
universitare"). Abia la capitolul al V-lea („Probleme tulburi", pp. 118-119 din volumul scos de 
Humanitas) se poate citi si textul din revista „Pan" (numărul festiv consacrat lui Nae lonescu în 1941). 

Oricine citeşte „Amintiri universitare. Ulysse printre sirene" - din crestomaţia intitulată „Nae lonescu 
în conştiinţa contemporanilor săi" (Criterion Publishing, Bucureşti, 1998, pp. 409-410) alcătuită de 
Gabriel Stănescu -, îşi dă seama cu uşurinţă că nu la „probleme tulburi" se înscrie conţinutul textului 
vulcănescian. Mai ales dacă parcurge finalul în care este evidenţiată admirabila comportare a 
filozofului pe 3 martie 1934, profesor rămas de atunci în memoria discipolului ca „un om întreg, 
singur şi sigur în mijlocul/wrfwnn din jur, ca un căpitan de corabie, stăpân pe cârmă, în mijlocul 
talazurilor". Era furtună, (şi nu „forfotă" cum greşit apare în volumul din 1992) fiindcă după cele 
două cursuri din 3 si 4 martie. Profesorul avea să fie rearestat în seara zilei de 5 martie, procesul 
având loc pe 19 martie. 

Această amintire din 1934 trebuie să fi fost textul cu care filozoful Mircea Vulcănescu a început să 
scrie - în vremea războiului pentru Basarabia şi Bucovina cotropite de Stalin- întâia carte despre Nae 
lonescu din cultura românească, monografie terminată atât pe ideea că liniştea şi neliniştea 
maestrului au trecut discipolilor, cât şi pe constatarea după care „contactul cu un om care a atins cu 
aripa vie a gândului său toate apele cugetării, toate ispitele stării omeneşti, nu poate fi decât 
binefăcător" (cf. Nae lonescu. Aşa cum l-am cunoacut, 1992, p. 154). 

Cu arbitrarele schimbări în ordinea paragrafelor, subcapitolelor, etc.. Alexandru Badea (?) datează 
greşit momentul când a început Mircea Vulcănescu să scrie volumul. Făcând „uitat" articolul din 
„Pan", el (?) a luat ca reper anul 1942 în care a apărut „Izvoare de filozofie" cu textul prelegerii 
naeionesciene despre iubire ca instrument de cunoaştere (vezi la subcapitolul „Ortodoxia 
fundamentală a lui Nae lonescu", la p.48 nota 28 al cărei conţinut se citeşte la p. 161). 

Editorii volumului scos de Humanitas au rearanjat „Amintirile universitare", mutând întâmplarea 
din 3 martie 1934 la capitolul al V-lea („Probleme tulburi"). Probabil s-au temut de limpezimea 
articolului din „Pan" unde discipolul descrie „caracterul radical si aspru cu care [Profesorul] 
sugruma ispita spre vanitate". Atunci pe Mircea Vulcănescu l-a impresionat „manifestarea 
bărbătească a unui spirit care nu se lăsa abătut din calea lui de ispita nici unei vrăji, oricât de 
îmbietoare" (cf. Mircea Vulcănescu, „Amintiri universitare. Ulysse printre sirene", în rev. „Pan", 1941). 
Revenit (după ce fusese închis fără mandat de arestare) în faţa studenţimii cuprinse de un imens 
entuziasm. Profesorul „nu s-a lăsat răpit de val" şi n-a început să „propovăduiască naţiunii ca Fichte 
odinioară" (cf. Mircea Vulcănescu, Ulysse printre sirene). 

Unicul fondator de şcoală filozofică românească a făcut atunci, în răgazul de libertate între două 
arestări, o lecţie „de riguroasă ţinută abstractă" (M.Vulcănescu). Exact ceea ce le-a fost întotdeauna 
imposibil de urmărit ideologilor comunişti care, îngrijind manuscrisul vulcănescian, nu s-au sfiit să 
intervină adăugând propriile lor opinii, semnalate în paragraful de mai jos cu majuscule: „Nu e vorba 
de comunism, a cărui ideologie este, din nenorocire, IN MARE PARTE, un jargon fără nici o legătură 
cu realităţile cărora li se aplică" (vezi voi.: Mircea Vulcănescu, Nae lonescu. Aşa cum l-am cunoacut, Ed. 
Humanitas, 1992, pagina 54 a cărei continuare este pusă de editorii -foşti comunişti - la paginile 136- 
139). 

încercând fără succes să desfacă iţele abuzivei arestări, o biografă îl plasează pe Nicolae Titulescu 
(care deţinea portofoliul externelor) printre oamenii concubinei Elena Lupescu (vezi cap. III. "Pentru 
împiedicarea scrisului meu nu poate fi eficace decât abuzul" din voi. III al Biografiei lui Nae lonescu, 
Ed. Istros, Brăila, 2003). In contrast cu încâlcita prezentare a evenimentelor de către biografă, mai 
sugestivă apare „explicaţia" ziaristului rămas fără ziarul „Cuvântul", povestită de Mircea Vulcănescu 
la p.l45. La procesul din 19 martie 1934, Nae lonescu (în final achitat) s-a prezentat pe sine drept cel 
care-1 avertizase pe I.G.Duca de intenţia lui Titulescu de „a-1 îmbrânci în apă", cunoscând că I.G. 

Duca nu ştie să înoate. După ce Titulescu i-a dat brânci şi I.G. Duca (asasinat în decembrie 1933) s-a 
înecat, a fost arestat Nae lonescu fără alt motiv decât acela că l-a avertizat pe I.G.Duca să se păzească 
de Titulescu. 

Parabola naeionesciană intră (fără doar şi poate) în vădit conflict cu istoria interbelică deformată cu 
tot dinadinsul de mercenarii ocupantului sovietic al României care l-au ridicat în slăvi pe Nicolae 
Titulescu. O foarte interesantă prezentare a cadrului istoric în care a avut loc asasinatul din 29 dec. 
1933 o face însuşi Mircea Vulcănescu în monografia despre Nae lonescu, arătând (după ce-i 
descrisese evoluţia) eforturile făcute de cei dinăuntrul ţării (politicieni, mari industriaşi, regele) 
pentru a profita de mişcarea întemeiată de Codreanu. 

In textul primei sale amintiri despre Profesor, Mircea Vulcănescu a consemnat că pe 3 martie 1934 
Nae lonescu ar fi vorbit despre structura spaţiului matematicienilor întrucât ea se deosebeşte de 
structura spaţiului nostru. In fapt discipolul comprimă într-o singură prelegere materialul a două 

cursuri ţinute două zile la rând. 

Din prefaţa volumului naeionescian publicat 1943 (volum de 346 pagini înghesuite de Humanitas în 
240 de pagini la re-editarea din 1993) se poate citi că prelegerile cursului de filozofia logicii din 1934- 
1935 ar fi „dominate de concept". Editorii nu adaugă însă ceea ce era de completat întru lămurirea 
poziţiei filozofice a maestrului lor. Anume că preponderenţa conceptului era firească la un filozof 
care credea că o viziune metafizică posibilă în lumea modernă ar fi în exclusivitate cea de obârşie 
aristotelică, unde subzistă o viziune substanţialistă (vezi Isabela Vasiliu-Scraba, „Chintesenţa" 
trăirismului, https://isabelavs2.wordpress.com/nae-ionescu/isabelavs-nae-chintesenta-trairismului/ 
ţ https://isabelavs2.wordpress.com/nae-ionescu/isabelavs-nae-chintesenta-trairismului/ l). 

Dintre editorii Logicii generale din 1934-1935, probabil că Noica a fost cel care a scris prefaţa 
continuând pe ideea că „funcţia esenţială a conceptului este să separe un lucru de ceea ce nu e ... 
pentru că o căciulă nu poate fi numită pepene". Am presupus că Noica a scris prefaţa, doar revăzută 
si (poate) pe alocuri adăugită de Mircea Vulcănescu, întrucât Noica (atunci de 34 de ani) amestecă 
planul realităţii schimbătoare cu planul conceptelor logice. El notează că pentru comunicarea 
gândirii, trebuie păstrată proprietatea termenilor „cu toată alunecarea reală a obiectelor". Tot Noica 
trebuie să fi scris (cu infatuarea tinereţii) si prostioara (în niciun fel argumentată!) după care primele 
prelegeri din 1934-1935 ar fi avut parcă „ceva chinuit" (cf. Prefaţă la voi.: Nae lonescu. Logica 1. Logica 
generală. Ultimul curs, 1934-1935, Bucureşti, 1943). 

Logician cu preocupări metafizice. Profesorul diferenţiase chiar la prelegerea din 3 martie 1934 
planul real de cel logic, planuri în care conceptele (/noţiunile) nu au acelaşi fel de existenţă. In timp 
ce obiectele din planul real au o reprezentare, o esenţă şi o existenţă, obiectele logice (conceptele 
logice) nu au nici reprezentare, şi nici o existenţă sensibilă asemănătoare cu existenţa din planul real, 
logica însăşi fiind o disciplină formală. Conceptele logice sunt simplu cadru care delimitează 
obiectele din afara lor. Conceptele ca obiecte logice au însă identitate făcând prin aceasta posibilă 
cunoaşterea. Obiectele logice (conceptele logice) se caracterizează prin funcţia de „lege" care 
delimitează ce obiecte reale îi sunt subsumate (ca masa, de ex). Spre deosebire de planul logic, în 
planul real identitatea este inexistentă pentru că aici domneşte schimbarea în spaţiu şi timp. Abia în a 
doua prelegere vorbeşte de spaţiul matematicienilor, pornind de la tranzienţa conceptelor („creaţii 
omeneşti"), i.e. de calitatea lor de a avea priză asupra realităţii, de a trece în realitate, astfel servind 
drept instrumente de cunoaştere. Metafizicianul Nae lonescu îşi încheie cea de-a doua prelegere 
invocând cunoştinţa metafizică: Pretenţia de a găsi înăuntrul conceptului esenţa obiectelor sensibile 
ţine de planul de existenţă filozofică propriu cunoştinţei metafizice. 

Liviu Bordas - în anul publicării Apaşului metafizic (Ed. Humanitas, 2010) - era convins că la Nae 
lonescu metafizica „era o înţelegere-trăire a realităţii, o încercare de a cunoaşte legea ei internă pentru 
a o stăpâni" (vezi rev. „Tabor", Cluj-Napoca, anul IV, 6/ 2010). Ieşită din neştiinţa într-ale filozofiei, 
respectiv din imposibilitatea de a pricepe că planul cunoaşterii ştiinţifice (a cărei finalitate este 
stăpânirea lumii) se distinge de planul cunoaşterii metafizice -, al doilea „nou Eliade" continuă cu 
ideea că „astfel definită [de el, Liviu Bordas si nu de altcineva] metafizica se suprapunea peste 
concepţia magic-teosofică a adolescentului miop" („Tabor", IV, 6/ 2010). 

Amuzant este că tocmai cursurile ţinute (după ieşirea din temniţă) de profesorul Nae lonescu l-ar fi 
ajutat poate să priceapă că existenţa este independentă de cunoaştere. Dar chiar şi în gogomăniile pe 
care le înşiră cel de-a doilea „nou Eliade", el respectă (ca să zicem aşa) recomandările comunisto- 
securiştilor, fixându-şi atenţia pe „adolescentul miop". Din Cartea albă a securităţii (Bucureşti, 1996) s- 
a aflat că înainte de 1990 recuperarea interbelicilor trebuia făcută favorizând scrierile de tinereţe şi 
evitând pe cât se poate scrierile publicate în Occident, după transformarea României în „gubernie 
penitenciară" (apud. Virgil Ierunca). 

Din cele două lăzi cu arhiva lui Mircea Vulcănescu nu s-a publicat doar manuscrisul monografiei 
despre Nae lonescu ci si trei mari volume scoase de Editura Eminescu, al căror conţinut a mai apărut 
si între alte coperţi. Din primul s-au putut citi si câteva fişe sub titlul „Posibilitatea conceptului" (voi. 
l, Ed. Eminescu, 1996, pp.103-104) în care studentul Vulcănescu notase [corect] independenţa 
existenţei de cunoaştere si existenţa independentă de noi a conceptelor logice: noi nu inventăm, ci 
„descoperim proprietăţile analitice ale triunghiului". 

Asemenea conspecte studenţeşti neinspirat publicate de Marin Diaconu de-a valma alături cu 
adevărate capodopere de gând i-au dat prilejul unei autoare de poeme neruşinate (Marta Petreu, 
1993) - care nicicând n-a putut urmări gândirea vulcănesciană (vezi Isabela Vasiliu-Scraba, Filozoful 
Mircea Vulcănescu într-un dicţionar de Humanitas, https://isabelavs2.wordpress.com/mircea- 
vulcanescu/isabelavs-vulcanescudictionar/ ( https://isabelavs2.wordpress.com/mircea- 
vulcanescu/isabelavs-vulcanescudictionar/ 1) -, să-l privească de sus pe filozoful martirizat (9) în 
temniţa comunistă, scriind cu fumuri de mare specialistă despre decepţia pe care i-ar fi provocat-o 
conţinutul celor două lăzi cu arhiva lui Mircea Vulcănescu. Doar din mărturiile celor care au audiat 
prelegerile lui Mircea Vulcănescu în închisoarea Aiudului se mai poate azi citi că Nichifor Crainic îl 
considera pe Mircea Vulcănescu „cel mai reuşit exemplar pe care l-a dat neamul românesc între cele 
două războaie" (apud. Teodor Duţu, 1923-1993, în voi.: Apropouri penitenciare, Ed. Alpha, 1999). Iar 
Nichifor Crainic „obligat [de ideologii comunişti] să trudească la demolarea propriei reputaţii" (ibid.) 
nu era singurul care să aibe o astfel de opinie despre Vulcănescu. 


Note şi comentarii marginale: 


1. Alexandru Badea (n. 1936), fost director al Muzeului Bucureştiului si între 1997-2000 deputat 
ţărănist, scria în Nota asupra ediţiei că textul de bază folosit este cel „dactilografiat [de 180 de file, 
cu care am făcut confruntarea] preluându-se tacit intervenţiile autografe ale autorului. 
Intervenţiile editorului „în definitivarea locului unor fragmente au fost trecute la note". Dacă ne 
uităm si la notele editorului A.B., găsim doar nota 110 din care aflăm că la subcapitolul „Tehnica 
ziaristică şi sensul teologal al existenţei" s-ar fi operat câteva tăieturi de fraze care se repetau şi „a 
fost schimbată ordinea altor câteva fraze astfel încât textul [de la pp.146-147 ale ediţiei scoasă de 
Editura Humanitas în 1992] să fie mai coerent şi mai clar". Pentru restul de modificări pe care le- 
am semnalat, nu este oferită nici o explicaţie. Ceea înseamnă că Alexandru loan Badea nu a ştiut 
de restul intervenţiilor, făcute de altcineva odată cu publicarea manuscrisului vulcănescian. E cât 
se poate de limpede că istoricul Alexandru Badea NU A EOST SINGURUL care a Îngrijit ediţia, 
aşa cum apare trecut în susul paginii 4. 

2. Pe 31 mai 1932, Petru Comarnescu nota în jurnalul său că „a pregătit şedinţa secţiei de filosofie a 
Criterionului" (vezi Pagini de jurnal, vol.I, Bucureşti, Ed. Noul Orfeu, 2003) la care a participat 
Mircea Vulcănescu, Constantin Floru şi alţii. Pe 20 oct. 1932, consemnează că se ocupă de 
organizarea unui vast program de conferinţe, simpozioane etc. al Criterionului (p.69). 
Simpozionul despre Lenin, prezidat de C-tin RădulescuMotru, a fost păzit de poliţie din cauza 
agitaţiei produse de comunişti. "Aplauze mai ales la expunerea personalităţii şi concepţiei lui 
Lenin"(p.70). Cenzurarea filelor de jurnal face dispărut numele conferenţiarului, fiind vorba de 
Mircea Vulcănescu. Pe 3 decembrie consemnează că simpozioanele Criterionului sau ţinut la 
Brăila. Aici el a conferenţiat în contradictoriu cu Vasile Bancilă care la suplinit pe Mircea 
Vulcănescu. In ianuarie 1933 Comarnescu scrie în Jurnalul său că "după Crăciunul anului 1932 
Criterionul nu a mai putut activa în public. Am fost consideraţi o tribună primejdioasă, pentru că 
acolo se propagau şi idei de stânga" (vezi Isabela Vasiliu-Scraba, Abuz de imaginaţie: In strictă 
perspectivă istorică despre „prizonieratul" lui Eliade în istorie, fragmentar în rev. „Argeş", Piteşti, An 

IV (XL), Nr. 10 (280), octombrie, 2005, p.9; https://isabelavs2.wordpress.com/mircea-eliade/abuz- 
ima g inatie/ l https://isabelavs2.wordpress.com/mircea-eliade/abuz-ima g inatie/ h. 

3. Cenzurarea cripto-comunistă cu foarfecă şi prin adăugiri arbitrare am putut observa si la 
confruntarea înregistrării lui Alexandru Dragomir de către Fabian Anton cu textul interviului 
publicat de oficialul „Observator Cultural" (vezi Alexandru Dragomir, interviu refăcut si comentat de 
îsabela Vasiliu-Scraba, https://isabelavs2.wordpress.com/miscellanea/isabelavs-adnotat3-interviu- 
alxdra g omir/ ( https://isabelavs2.wordpress.com/miscellanea/isabelavs-adnotat3-interviu- 
alxdra g omir/ 1). 

4. vezi Arşavir Acterian, Câte ceva despre Mircea Vulcănescu, în rev. „Jurnalul literar", noiembrie, 1992, 

p.4. 

5. In 1947 Petru Comarnescu publicase volumul „America", iar în 1940 „Chipurile şi priveliştile 
Americii", ambele scoase cu de-a sila din cultura românească (vezi Paul Caravia, Gândirea 
interzisă. Scrieri cenzurate. România 1945-1989, Ed. Enciclopedică, Bucureşti, 2000, p.l26). După 1 
noiembrie 1948 lista de titluri interzise de cenzura ideologilor comunişti în serviciul Moscovei 
cuprindea cam 8500 de titluri (vezi „O nouă rubrică a cenzurii", în voi.: îsabela VasiliuScraba, 
Contextualizări. Elemente pentru o topologie a prezentului. Slobozia, Ed. Star Tipp, 2002, pp.129136, 
https://isabelavs2.files.wordpress.eom/2020/10/o-noua-rubrica-a-cenzurii-l.pdf 
f https://isabelavs2.files.wordpress.com/2020/10/o-noua-rubrica-a-cenzurii-l.pdf l). 

6. vezi îsabela Vasiliu-Scraba, Poet la vremea lui Ahab. Poezii încifrate de Mircea Ciobanu şi salvatoarea 
neînţelegere a criticului Marian Popa, https://isabelavs2.wordpress.com/articole/isabelavs- 
ciobanulOmirceapoezii/ ( https://isabelavs2.wordpress.com/articole/isabelavs- 
ciobanulOmirceapoezii/ L 

7. Pasajul citat (care nu există în manuscrisul lui Vulcănescu) există la p.68 a volumului: Mircea 
Vulcănescu, Nae lonescu. Aşa cum l-am cunoacut, Ed. Humanitas, Bucureşti, 1992. 

8. înregistrat în America în decembrie 1990, Culianu vorbise si de manipularea din mass media 
comunistă în care dacă un străin făcuse afirmaţii „favorabile comunismului sau de tip oarecum 
marxist apărea cu poza în ziar.. .Nu ne dădeam seama de ce fusese selectat. Aici numim asta 
sindromul Paul Robeson". Robeson era un artist total necunoscut în Statele Unite, dar lăudat în 
România ca „cel mai mare bas din lume". Comuniştii îl selectaseră si-i făceau reclamă întrucât 
Paul Robeson era un „exilat voluntar din America în Uniunea Sovietică " (vezi „De vorbă cu loan 
Petru Culianu, în Revista „22", Nr. 21, 22-28 mai 2001, p.l4; retipărire a interviului publicat de 
aceeaşi revistă a Grupului de Dialog Social pe 5 aprilie 1991 cu titlul: „Lumea est-europeană - o 
tragică pierdere de timp, de oameni, de energie"). A se vedea şi îsabela Vasiliu-Scraba, Cum l-a 
minimalizat Andrei Pleşu, un fals filosof al religiilor, pe Mircea Eliade, pe hârtie în rev. „Tribuna", Cluj- 
Napoca, anul XIII, l-15ian., nr. 272/2014, pp.15-16, https://isabelavs2.wordpress.com/mircea- 
eliade/isabelavs-plesueliadelO/ ( https://isabelavs2.wordpress.com/mircea-eliade/isabelavs- 
plesueliadelO/ 1. 

9. vezi îsabela Vasiliu-Scraba, O pseudo-descoperire a unui pseudo-plagiat. Lucrurile şi ideile platonice. 
Slobozia, Editura Fundaţiei „Ionel Perlea", 1995. A se vedea şi îsabela Vasiliu-Scraba, „Orice mare 
inteligenţă basculează între filozofie şi religie", sau, Nae lonescu şi Petre Putea, pe hârtie în rev. 
„Tribuna", Cluj-Napoca, nr. 296/2015, şi nr. 304/2015 ; https://isabelavs2.wordpress.com/nae- 
ionescu/isabelavs-tuteanae/ ( https://isabelavs2.wordpress.com/nae-ionescu/isabelavs-tuteanae/ î . 

10. Iată descrise cutremurătoarele schingiuiri suportate de Mircea Vulcănescu în temniţa comunistă: 
Torturat la un moment dat în aceiaşi serie cu filozoful îmbolnăvit de TBC la anchetările din 1947 
(cf. pr. N. Grebenea, Amintiri din întuneric, voi. I-II, Bucureşti, 1997), un fost deţinut îşi amintea 
următoarea scenă : „Torturarea mea s-a terminat şi acum zăceam aruncat într-un colţ pe jos. La 
rând era Mircea Vulcănescu. După ce l-au torturat prin bătaie pe tot corpul (pentru a nu ştiu câta 
oară) a căzut în nesimţire. Era plin de sânge. Un ţigan robust l-a luat de un picior târându-1 pe jos. 
Capul i se bălăbănea în dreapta şi-n stânga ca o mingie legată cu o sfoară trasă de un copil.. .Cum 
trecea tocmai prin dreptul meu, m-am târât puţin ca să-i îmbrăţişez capul şi să-l încurajez. Se 
vedea că nu e mort. Ţiganul care îl ţâra m-a îndepărtat cu o lovitură de bocanc în piept, care mi-a 
tăiat respiraţia", (vezi N. Crăcea, Mărturii din iadul temniţelor comuniste). Un alt fost deţinut a 

povestit de încarcerarea la temperaturi de îngheţ drept pedeapsă pentru îndrăzneala lui Mircea 
Vulcănescu de a-i învăţa la Aiud româneşte pe gardienii maghiari: "A doua zi dimineaţă, Mircea 
Vulcănescu devenise un sloi de ghiaţă, după o noapte petrecută pe un ger de -20 de grade. Aşa 1- 
au aflat şeful temnicerilor de altă limbă, şi tovarăşii săi, a doua zi dimineaţa. Ţurţure de ghiaţă, cu 
ochii deschişi, mort cu ochii vii. Se făcu ziuă, dădu soarele. Din ţuţurele cu ochii vii, s-a toropit 
atunci o lacrimă; apoi alta, alta, prelingându-se şi împreunându-se în sânul mumei-fire cu cele ale 
osândiţilor de limbă românească, în acea dimineaţă de iarnă, când aceştia şi-au luat rămas bun de 
la răposatul Mircea Vulcănescu, închinându-se, şoptind: Să-i fie ţărâna uşoară şi Dumnezeu să-i 
ierte pe călăi -căci numai de la El poate veni iertarea.. .De la cea mai frumoasă inteligenţă 
românească pe care norocul m-a învrednicit s-o cunosc" (vezi prefaţa lui Titus Bărbulescu la voi.: 
Mircea Vulcănescu, Războiul pentru întregirea neamului, Bucureşti, Ed. Saeculum I.O., 1999, p.l7). 

o Isabela Vasiliu-Scraba, Monada fără ferestre a incompetenţei unui editor al lui Nae lonescu (Partea Il-a), 
pe hârtie în rev. „Acolada", Satu Mare, anul XIII, decembrie 2019, nr. 12 (145), p. 12; Partea I-a, pe 
hârtie în rev. „Acolada", Satu Mare, anul XIII, noiembrie 2019, nr. 11 (144), p. 12, 
https://isabelavs2.wordpress.com/nae-ionescu/isabelavs-nae-2ambalaj / 
( https://isabelavs2.wordpress.com/nae-ionescu/isabelavs-nae-2ambalaj /). 
o Isabela Vasiliu-Scraba, Timpul amintirii... (Partea Il-a), pe hârtie în rev. „Acolada", Satu Mare, anul 
XIII, octombrie 2019, nr. 10 (143), p. 12; Partea I-a, pe hârtie în rev. „Acolada", Satu Mare, anul 
XIII, septembrie 2019, nr. 9 (142), p. 12, https://isabelavs2.wordpress.com/articole/timpul-amintirii/ 
( https: //isabela vs2. wordpress. corn/articole/timpul-amintirii/ l. 
o Isabela Vasiliu-Scraba, "Contemplaţia înţelegătoare" a filozofului Nae lonescu, pe hârtie în rev. 
„Acolada", Satu Mare, anul XIII, martie 2019, nr. 3 (136), p. 12, 
https://isabelavs2.wordpress.com/nae-ionescu/isabelavs-vulcannael0-mantuirea/ 
( https://isabelavs2.wordpress.com/nae-ionescu/isabelavs-vulcannael0-mantuirea/ ). 

O Isabela Vasiliu-Scraba, O cheie filozofică de înţelegere a lui Nae îonescu, sau Jocuri conceptuale 

"provocate" de Kant, pe hârtie în rev. „Acolada", Satu Mare, anul XIII, februarie 2019, nr. 2 (135), p. 
16, https://isabelavs2.wordpress.com/nae-ionescu/isabelavs-nae-kant/ 
f https://isabelavs2.wordpress.com/nae-ionescu/isabelavs-nae-kant/ l. 
o Isabela Vasiliu-Scraba, O încercare soteriologică: soluţia metafizică nae-ionesciană, pe hârtie în rev. 
„Acolada", Satu Mare, anul XIII, ianuarie 2019, nr. 1 (134), p. 16, 
https://isabelavs2.wordpress.com/nae-ionescu/nae-ionescu-excurs-existenta/ 
( https://isabelavs2.wordpress.com/nae-ionescu/nae-ionescu-excurs-existenta/ ). 
o Isabela Vasiliu-Scraba, Experienţe ale gândirii nae-ionesciene (Partea II), pe hârtie în rev. „Acolada", 
Satu Mare, anul XII, noiembrie 2018, nr. 11 (132), p. 16; Partea I, în rev. „Acolada", Satu Mare, anul 
XII, octombrie 2018, nr. 10 (131), p. 16, https://isabelavs2.wordpress.com/nae-ionescu/raportarea- 
la-timp-a-metafizicii/ f https://isabelavs2.wordpress.com/nae-ionescu/raportarea-la-timp-a- 
metafizicii/ 1. 

o Isabela Vasiliu-Scraba, Metafizica fiinţei în viziune lui Nae îonescu, pe hârtie în rev. „Acolada", Satu 
Mare, anul XII, septembrie 2018, nr. 9 (130), pp. 16,18, https://isabelavs2.wordpress.com/nae- 
ionescu/nae-metafizica2/ f https://isabelavs2.wordpress.com/nae-ionescu/nae-metafizica2/ l. 
o Isabela Vasiliu-Scraba, Concepte cheie în metafizica lui Nae îonescu, pe hârtie în rev. „Acolada", Satu 
Mare, anul XII, iulie-august 2018, nr. 7-8 (128-129), pp. 16,18, 
https://isabelavs2.wordpress.com/nae-ionescu/concepte-cheie-la-nae-ionescu/ 
f https://isabelavs2.wordpress.com/nae-ionescu/concepte-cheie-la-nae-ionescu/ l. 
o Isabela Vasiliu-Scraba, False dispute cu ideile lui Nae îonescu şi ale lui Eliade, pe hârtie în rev. 
„Biblioteca Seprentrionalis, Baia Mare, an XXV, nr. 1 (48), iunie 2017, pp. 84-88; 
https://isabelavs2.wordpress.com/isabelavs-polemicaeliadenae/ 
( https://isabelavs2.wordpress.eom/isabelavs-polemicaeliadenae/ l. 
o Isabela Vasiliu-Scraba, Platan la doi foşti discipoli ai profesorului Nae îonescu: Mir cea Eliade şi Mir cea 
Vulcănescu; pe hârtie în rev. „Tribuna", Cluj-Napoca, anul XV, 1-15 decembrie 2016., nr. 342/2016, 
p. 10 şi p.31; https://isabelavs2.wordpress.com/vulceliadeplaton/ 
( https://isabelavs2.wordpress.com/vulceliadeplaton/ ). 
o Isabela Vasiliu-Scraba, Nae îonescu despre „superbia animi", pe hârtie în „Acolada", Satu Mare, anul 
X, nr 6 (103), iunie 2016, p. 10; https://isabelavs2.wordpress.com/nae-ionescu/isabelavs-creatiune/ 
( https://isabelavs2.wordpress.com/nae-ionescu/isabelavs-creatiune/ ). 
o Isabela Vasiliu-Scraba, Academicianul Mircea Eliade şi neo-iobăgia ideologică post-decembristă; pe hârtie 
în rev. „Acolada", Satu Mare, nr.3 (100)/2016, p.l4 ; on line, 
https://isabelavs2.wordpress.com/mircea-eliade/isabelavs-acadmieliade/ 
( https://isabelavs2.wordpress.com/mircea-eliade/isabelavs-acadmieliade/ ). 
o Isabela Vasiliu-Scraba, „Orice mare inteligenţă basculează între filozofie şi religie", sau, Nae îonescu şi 
Petre Ţuţea, pe hârtie în rev. „Tribuna", Cluj-Napoca, nr. 296/2015, şi nr. 304/2015 ; fragmentar On¬ 
line în rev. „Clipa", California, SUA, dec. 2014 http://www.clipa.eom/al2740-QRICE-MARE- 
INTELIGENTA-BASCULEAZA-206-NTRE-RELIGIE-SI-FILOZOFIE-Petre-Tutea.as px 
(htt p://www.clipa.eom/al2740-ORICE-MARE-INTELIGENTA-BASCULEAZA-206-NTRE- 
REEIGIE-SI-FILOZOFIE-Petre-Tutea.as px); vezi: https://isabelavs2.wordpress.com/nae- 
ionescu/isabelavs-tuteanae/ ( https://isabelavs2.wordpress.eom/nae-ionescu/isabelavs-tuteanae/ T 
o Isabela Vasiliu-Scraba, ro confiscată de o mafie cu interese ascunse, pe hârtie în rev. „Vatra veche", 
Târgu Mureş, Anul VI, nr.2 (62), febr. 2014, pp.46-50; 
https://isabelavs2.wordpress.com/articole/isabelavs-wikipediarol9/ 

( https://isabelavs2.wordpress.com/articole/isabelavs-wikipediarol9/ ) ; sau fragmentul intitulat 
Wikipedia.ro citită printre rânduri: http://blo g ideolo g ic.wordpress.eom/2013/06/02/isabela-vasiliu- 
scraba-wikipedia-ro-citita-printre-randuri/ 

( http://blo g ideolo g ic.wordpress.eom/2013/06/02/isabela-vasiliu-scraba-wikipedia-ro-citita-printre- 
rânduri/) • 

o Isabela Vasiliu-Scraba, Filozoful Naica, un marginalizat al culturii comuniste şi posteomuniste, în 
„Tribuna", Cluj-Napoca, nr.282/2014, pp.23-25 ; https://isabelavs2.wordpress.com/constantin- 

noica/isabelavs-noicalistanea g raS/ ( https://isabelavs2.wordpress.com/constantin-noica/isabelavs- 
noicalistanea g raSA 

o Isabela Vasiliu-Scraba, Himericul discipolat de la Păltiniş, pretext de fină ironie din partea lui Noica; pe 
hârtie în rev. „Acolada", Satu Mare, nr.4 (67), 2013, pp.l6-17; 

https://isabelavs2.wordpress.com/constantin-noica/isabelavs-himera2scoalapaltinisl0/ 
t https://isabelavs2.wordpress.com/constantin-noica/isabelavs-himera2scoalapaltinisl0/ i 
;fragmentar on-line: http://www.omniscop.ro/himera-discipolatului-de-la-paltinis-pretext-de-fina- 
ironie-din-partea-lui-noica/ ( http://www.omniscop.ro/himera-discipolatului-de-la-paltinis-pretext- 
de-fina-ironie-din-partea-lui-noica/ 1. 

o Isabela Vasiliu-Scraba, Misterul ne-editării operelor complete ale lui Noica; pe hârtie fragmentar în rev. 
Acolada, nr.2 (65), febr. 2013, p.l6 si p.22; https://isabelavs2.wordpress.com/constantin- 
noica/himeralscoalapaltinis9/ ( https://isabelavs2.wordpress.com/constantin- 
noica/himeralscoalapaltinis9/ ). 

o Isabela Vasiliu-Scraba, Ceva despre Şcoala trăiristă iniţiată de Nae lonescu, pe hîrtie în rev. „Tribuna", 
Cluj-Napoca, nr. 258/2013, 1-15 iunie 2013, pp.4-5, 

https://isabelavs2.wordpress.com/articole/isabelavs-memorialistica2tribuna258/ 
f https://isabelavs2.wordpress.com/articole/isabelavs-memorialistica2tribuna258/ ); sau din rev. 
„Alternativa", Canada, http://www.alternativaonline.ca/IVS1307.html 
f http://WWW. alternaţivaonline. ca/IVSl307.htmh . 

o Isabela Vasiliu-Scraba, Nae lonescu and Vasile Băncilă, 
https://www.academia.edu/27127487/Isabela Vasiliu- 
Scraba THERE IS NO PERFECTION IN THIS TRANSITORY WORLD 
( https://www.academia.edu/27127487/Isabela Vasiliu- 
Scraba THERE IS NO PERFECTION IN THIS TRANSITORY WORLD Î. 

o Isabela Vasiliu-Scraba, Martirii închisorilor în viziunea lui Mircea Eliade si a Părintelui Arsenie Boca, pe 
hârtie în rev. „Tribuna" (Cluj-Napoca), nr. 255/2013, pp.9-10 ; 
https://isabelavs2.wordpress.com/parintele-arsenie-boca/noaptea-de-sanziene/ 
( https://isabelavs2.wordpress.com/parintele-arsenie-boca/noaptea-de-sanziene/ î . 

o Isabela Vasiliu-Scraba, Despre lipsa individualizării în personajul anchetatoarei din romanul eliadesc Pe 
Strada Mântuleasa, pe hârtie în rev. „Discobolul", Alba lulia, anul XVI, nr. 184-185-186, apr,-mai- 
iunie 2013, pp.167-174, https://isabelavs2.wordpress.com/mircea-eliade/isabelavs- 
eliademantuleasa24/ ( https://isabelavs2.wordpress.com/mircea-eliade/isabelavs- 
eliademantuleasa24/ ). 

o Isabela Vasiliu-Scraba, Noica despre arherul istoric întrupat de Mircea Eliade, pe hârtie în rev. 

„Tribuna", Cluj-Napoca, nr. 253/2013, pp. 4-6; https://isabelavs2.wordpress.com/articole/8noica- 
tabor/ ( https://isabelavs2.wordpress.com/articole/8noica-tabor/ ). 

o Isabela Vasiliu-Scraba, Noica printre oamenii mici şi mari ai culturii noastre la 25 de ani de la moarte; pe 
hârtie în rev. „Acolada", Satu Mare, Anul VI, nr. 2 (52), febr. 2012, p.l9; 

http://www.totpal.ro/isabela-vasiliu-scraba-noica-printre-oamenii-mici-si-mari-ai-culturii-noastre- 
la-25-de-ani-de-la-moarte/ ( http://www.totpal.ro/isabela-vasiliu-scraba-noica-printre-oamenii- 
mici-si-mari-ai-culturii-noastre-la-25-de-ani-de-la-moarte/ ). 

o Isabela Vasiliu-Scraba, Nae lonescu si Părintele Arsenie Boca ; pe hârtie în rev. „Acolada", Satu Mare, 
anul VI, nr. 12 (63), decembrie 2012, p. 7; https://isabelavs2.wordpress.com/parintele-arsenie- 
boca/isabeavs-boca-nae9/ ( https://isabelavs2.wordpress.com/parintele-arsenie-boca/isabeavs-boca- 
nae9/ î. 

o Isabela Vasiliu-Scraba, Despre Faustul lui Nae lonescu, pe hârtie în rev. „Discobolul", Alba lulia, 
anul XV, nr. 178-179-180, oct.-nov.-dec. 2012, pp.212-218, https://isabelavs2.wordpress.com/nae- 
ionescu/isabelavs-bacau5fausnae/ ( https://isabelavs2.wordpress.com/nae-ionescu/isabelavs- 
bacau5f ausnae/ ). 

o Isabela Vasiliu-Scraba, Camera 13 a Vilei Noica de la Păltiniş ; pe hârtie în rev. „Discobolul", Alba 
lulia, anul XIII, nr.151-152-153 (156-157-158), iul.-aug.sept, 2010, 

https://isabelavs2.wordpress.com/constantin-noica/pelerinaj-noica/ 
t https: //isabelavs2.wordpress. corn/constantin-noica/pelerinaj-noica/ 1. 

o Isabela Vasiliu-Scraba, Moartea spirituală în receptarea din ţară şi visul premonitoriu al lui Eliade, pe 
hârtie în rev. „Argeş", Piteşti, Anul VIII (XLIII), Nr.l2 (318), dec. 2008, p. 36, si în „Revista 
Română", Iaşi, nr. 55/ 2009, pp 16-17, http://astra.iasi.roedu.net/pdf/nr55pl6-17.pdf 
f http://astra.iaşi. roedu.net/pdf/nr55pl6-17.pdf l 

o Isabela Vasiliu-Scraba, Faust în interpretarea lui Nae lonescu, în rev. „Jurnalul literar". Bucureşti, 
Serie nouă, an XVI, nr. 20-24, nov.-dec., 2005, p.6-7; conferinţă la Muzeul „Şuţu" din Bucureşti, 16 
martie 2006. 


Autoare: Isabela Vasiliu-Scraba (vezi fisa scriitoarei Isabela Vasiliu-Scraba din Wikipedia.ro înainte de 
vandalizarea ei de către administratorul MyComp căruia nu-i plac textele scriitoarei din revistele de 
cultură şi informaţiile privitoare la studiile ei post-universitare de limbi străine în ţară şi de filozofie 
în Occident: https://isabelavs2.files.wordpress.com/2014/12/fisa-din-wikipedia-ro.pdf 
ţ https://isabelavs2.files.wordpress.com/2014/12/fisa-din-wikipedia-ro.pdf )). 

